Obstarávateľ: FIPEK s.r.o., Remetské Hámre 85, 072 41 Remetské Hámre, IČO: 45 897 077
Výzva na predloženie cenovej ponuky – prieskum trhu
určenie predpokladanej hodnoty zákazky (PHZ)
Predmet oznámenia v JOSEPHINE: Oslovenie potenciálnych dodávateľov – automatické zariadenie na rezanie knedlíkov
Dobrý deň,
ako žiadateľ výzvy č. 9/SP/2026-73.7 „Investície do rozšírenia kapacít v spracovateľských podnikoch“, vyhlásenej Pôdohospodárskou platobnou agentúrou dňa 8. 6. 2026, si Vás dovoľujeme požiadať o vypracovanie cenovej ponuky pre zákazku s názvom „Obstaranie automatického zariadenia na rezanie knedlíkov“ za účelom určenia predpokladanej hodnoty zákazky v súlade s kapitolou 6 Metodického usmernenia Riadiaceho orgánu č. 2/2025 o obstarávaní tovarov, služieb a stavebných prác pri implementácii projektových intervencií Strategického plánu SPP 2023 – 2027, verzia 2.
Dovoľujeme si Vás požiadať o predloženie cenovej ponuky vypracovanej podľa Prílohy č. 1 „Návrh cenovej ponuky“ v lehote do 25.09.2026 do 18:00 hod hod. výlučne prostredníctvom elektronického obstarávacieho systému JOSEPHINE.
	Názov zákazky
	Obstaranie automatického zariadenia na rezanie knedlíkov

	Predmet zákazky
	Dodávka 1 ks technologického zariadenia vrátane požadovaného príslušenstva a súvisiacich plnení uvedených v technickej špecifikácii.

	Špecifikácia predmetu zákazky
	1. Plne automatické zariadenie na rezanie potravinárskych výrobkov, určené najmä na presné porciovanie a krájanie knedlíkov a obdobných výrobkov; technológia rezu nie je predpísaná.
2. Rez musí byť čistý a šetrný bez nežiadúceho stláčania, trhania alebo deformácie výrobku; zariadenie musí byť vhodné aj pre mäkké a vlhké potravinárske výrobky.
3. Programovateľné režimy rezu s možnosťou nastavovať rozmery a tvar porcií; minimálne rezanie na plátky a porcie pravidelných tvarov.
4. Rýchlosť rezania minimálne 60 rezov/úderov za minútu alebo ekvivalentný výkon pre porovnateľný spôsob rezania.
5. Pracovný priestor/plocha pre výrobok minimálne 500 × 600 mm alebo ekvivalentná kapacita umožňujúca spracovanie porovnateľne veľkých výrobkov.
6. Spracovanie výrobku s výškou minimálne 80 mm.
7. Automatizovaný pracovný cyklus podľa nastavených parametrov, s možnosťou opakovateľného rezania bez ručného vedenia každého rezu.
8. Dotykový ovládací panel s prehľadným používateľským rozhraním; ovládanie v slovenskom alebo českom jazyku, prípadne s plne zrozumiteľnou lokalizáciou.
9. Konštrukcia a všetky plochy v kontakte s potravinou z nehrdzavejúcej ocele alebo z iných materiálov určených pre potravinárstvo; hygienicky čistiteľné vyhotovenie.
10. Bezpečnostné krytovanie pracovného priestoru a aktívny bezpečnostný prvok (napr. svetelná závora, bezpečnostná mreža alebo funkčne ekvivalentné riešenie) s okamžitým zastavením zariadenia pri narušení ochranného priestoru.
11. Integrovaný alebo automatizovaný hygienický systém čistenia a/alebo sušenia reznej/pracovnej časti primeraný použitej technológii.
12. Zabudovaný elektrický rozvádzač a riadiaci systém.
13. Možnosť vzdialenej diagnostiky alebo servisného prístupu prostredníctvom Wi‑Fi, Ethernetu alebo funkčne ekvivalentného komunikačného rozhrania.
14. Dodávateľ v ponuke uvedie požiadavky na elektrické napájanie a prípadné pripojenie stlačeného vzduchu; riešenie bez potreby stlačeného vzduchu je prípustné.
15. Cena musí zahŕňať dopravu zariadenia na miesto realizácie, inštaláciu, uvedenie do prevádzky, zaškolenie obsluhy a potrebnú technickú dokumentáciu.

	Spôsob predloženia cenovej ponuky
	• Cenová ponuka sa predkladá výlučne elektronicky prostredníctvom systému JOSEPHINE v rámci príslušného prieskumu trhu.
• Potenciálny dodávateľ vyplní Prílohu č. 1 „Návrh cenovej ponuky“ a uvedie cenu v EUR bez DPH, výšku DPH a cenu v EUR s DPH.
• V ponuke uvedie výrobcu, typ/model alebo iné jednoznačné označenie ponúkaného zariadenia a predpokladanú lehotu dodania.


	Lehota na predloženie cenovej ponuky
	25.09.2026 do 18:00 hod

	Doplňujúce údaje
	• Miesto dodania / inštalácie: Remetské Hámre 85, 072 41 Remetské Hámre.
• Cena musí zahŕňať celý požadovaný rozsah predmetu zákazky a všetky náklady potrebné na jeho riadne dodanie v rozsahu uvedenom v tejto výzve.
• Prieskum trhu slúži na určenie PHZ a nepredstavuje záväzok obstarávateľa uzatvoriť s potenciálnym dodávateľom zmluvu.
• Komunikácia a prípadné otázky k prieskumu trhu budú vedené prostredníctvom systému JOSEPHINE.



V prípade otázok využite komunikačný modul systému JOSEPHINE.
S pozdravom
FIPEK s.r.o.


Príloha č. 1 – Návrh cenovej ponuky
Obstarávateľ: FIPEK s.r.o., Remetské Hámre 85, 072 41 Remetské Hámre, IČO: 45 897 077
	Názov zákazky
	Obstaranie automatického zariadenia na rezanie knedlíkov

	Obchodné meno potenciálneho dodávateľa
	

	Sídlo
	

	IČO
	

	DIČ
	

	IČ DPH
	

	Kontaktná osoba
	

	Telefón
	

	E-mail
	

	Výrobca / typ / model ponúkaného zariadenia
	

	Predpokladaná lehota dodania od objednávky / účinnosti zmluvy
	



Celková cena za predmet zákazky:
	Cena v EUR bez DPH
	Výška DPH v EUR
	Cena spolu v EUR s DPH

	
	
	


* Ak potenciálny dodávateľ nie je platiteľom DPH, uvedie v poli „Cena v EUR bez DPH“ a v poli „Cena spolu v EUR s DPH“ rovnakú sumu.
Celková cena musí zahŕňať kompletné zariadenie v konfigurácii spĺňajúcej uvedené funkčné parametre, bezpečnostné a hygienické prvky, dopravu, inštaláciu, uvedenie do prevádzky, zaškolenie obsluhy a potrebnú technickú dokumentáciu. Technológia rezu nie je predpísaná.
Cenová ponuka bude podkladom na určenie predpokladanej hodnoty zákazky (PHZ).
Čestne vyhlasujem, že ponúkané zariadenie a súvisiace plnenia spĺňajú technickú špecifikáciu a rozsah vymedzený vo Výzve na predloženie cenovej ponuky – prieskum trhu, prípadne som v cenovej ponuke jednoznačne uviedol všetky odchýlky.
Dátum spracovania cenovej ponuky: ........................................
........................................................
meno, priezvisko a podpis oprávnenej osoby

